මගේ පමණක් නොවේ  19 න් සියලු ජනපතිවරුන්ගේ ධුර කාලය 5ට බැස්සුවා
තමන් ජනාධිපති සමයේ ආණ්ඩුක්රම ව්යවස්ථාව මගින්ම ජනාධිපති ධුරයේ කාලසීමාව අවුරුදු 6 සිට 5 දක්වා නීත්යානුකූලවම අඩු කළ බව හිටපු ජනාධිපති මෛත්රිපාල සිරිසේන මහතා පවසයි හිටපු ජනාධිපතිවරයා මේ බව පැවසූවේ ඊයේ 21දා පොළොන්නරුව නව නගරයේ පැවති විශේෂ මාධ්ය හමුවකදීය එහිදී වැඩිදුරටත් අදහස් දක්වමින් හිටපු ජනාධිපති මෛත්රිපාල සිරිසේන මහතා මෙසේද පැවසීය 19 වැනි ආණ්ඩුක්රම ව්යවස්ථාව සංශෝධනය පිළිබඳව නිවැරදිව දන්නේ මා පමණයි 18 වැනි ආණ්ඩුක්රම ව්යවස්ථාව මගින් මහින්ද රාජපක්ෂ මහතා විසින් අසීමිත බලතල පවරාගෙන තිබූ අවස්ථාවක ඒ සියලු බලතල මා විසින් අඩු කර ගත්තා මේ අවස්ථාවේ 19 වැනි ආණ්ඩු ක්රම ව්යවස්ථාව පිළිබඳව පමණක් කතා කළ යුතු නැහැ රාජාණ්ඩුවක බලය සහිත 18 වැනි ව්යවස්ථාව මගින් ජනාධිපතිට හිමිව තිබූ බලයක් 19 වැනි ව්යවස්ථා සංශෝධනය හරහා අහෝසි වුණා ජනාධිපති නීතීඥ ජයම්පති වික්රමරත්න මහතා මා ජනාධිපතිව සිටි සමයේ ශ්රේෂ්ඨාධිකරණයට ගොස් ජනාධිපතිවරයාගේ නිල කාලය අවුරුදු 6 සිට 5 දක්වා නීත්යානුකූලව අඩු කළා එය මෛත්රිපාල සිරිසේනට පමණක් නොව මේ රටේ සියලු ජනාධිපතිවරුන්ට බලපවත්නා ලෙස වෙනස් කළා ලෝකයේ කිසිදු රාජ්ය නායකයකු නොකළ අන්දමින් තමාට හිමි බලතල අත්හැරීමට මා කටයුතු කළා අරලගංවිලරොෂාන් තුෂාර තෙන්නකෝන් සහ කරුණාරත්න ගමගේ